ai4bharat/Pralekha huggingface dataset:
பழங்குடியினர் நலத்துறை அமைச்சகம்
ஆதாரம் அடிப்படையிலான கொள்கை உருவாக்கத்தில் ஆராய்ச்சி மிக முக்கியம்: திரு அர்ஜூன் முண்டா
ஆதாரம் அடிப்படையிலான கொள்கை உருவாக்கத்தில் ஆராய்ச்சி மிக முக்கியம் என பழங்குடியின விவாகரத்துறை அமைச்சர் திரு அர்ஜூன் முண்டா கூறியுள்ளார்.
‘பழங்குடியினரின் நிலையான வளர்ச்சி குறித்து பன்முக அணுகுமுறை’ என்ற தலைப்பில் கடந்த ஜனவரி 28ம் தேதி முதல் 30ம் தேதி வரை 3 நாள் இணைய கருத்தரங்கை பழங்குடியினர் விவாகரத்துறை அமைச்சகம், ஐஐபிஏ அமைப்புடன் இணைந்து நடத்தியது.
இந்த கருத்தரங்குக்கு பழங்குடியின விவாகரத்துறை அமைச்சகத்தின் கீழ் செயல்படும் சிறப்பு மையங்கள் மற்றும் பழங்குடியினர் ஆராய்ச்சி மையங்களின் தலைவர்கள் தலைமை வகித்தனர்.
இந்த கருத்தரங்குக்கு அமைச்சர் திரு. அர்ஜூன் முண்டா விடுத்துள்ள செய்தியில், ‘‘ஆதாரம் அடிப்படையிலான கொள்கை உருவாக்கத்துக்கு ஆராய்ச்சி மிக முக்கியம். பழங்குடியின மாணவர்களுக்கு கற்கும் சூழல், தேவையான ஆதரவை வழங்கி, மத்திய, மாநில அரசுகள் மேற்கொள்ளும் ஆராய்ச்சி நடவடிக்கைகள் பலவற்றில் அவர்களை ஈடுபடுத்துவதுதான் இந்த கருத்தரங்கின் நோக்கம்’’ என குறிப்பிட்டார்.
இந்த 3 நாள் இணைய கருத்தரங்கில், பழங்குடியினர் சுகாதாரம், டிஜிட்டல் திறன், நாட்டு மருந்து, தொழில் முனைவு வாய்ப்பு, பழங்குடியினரின் கலாச்சார பாதுகாப்பு ஆகியவை பற்றி 70 ஆராய்ச்சி கட்டுரைகள் தாக்கல் செய்யப்பட்டு அது குறித்து பழங்குடியின ஆய்வு மாணவர்கள் விவாதித்தனர்.
பழங்குடியினர் இடம் பெயர்வு, பாரம்பரிய அறிவு, வாழ்வாதாரம், டிஜிட்டல் திறன், தகவல் தொடர்பு கருவிகளின் பங்கு ஆகியவை குறித்த விவாத நிகழ்ச்சிகளும் இந்த இணைய கருத்தரங்கில் நடைப்பெற்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693745
இந்திய போட்டிகள் ஆணையம்
பாங்க் ஆஃப் இந்தியா ஆக்சா இன்வெஸ்ட்மெண்ட் மேனேஜர்ஸ் பிரைவேட் லிமிடெட் மற்றும் பாங்க் ஆஃப் இந்தியா ஆக்சா டிரஸ்டீ சர்வீசஸ் பிரைவேட் லிமிடெட்டை பாங்க் ஆஃப் இந்தியா வாங்குவதற்கு போட்டியியல் ஆணையம் ஒப்புதல்
பாங்க் ஆஃப் இந்தியா ஆக்சா இன்வெஸ்ட்மெண்ட் மேனேஜர்ஸ் பிரைவேட் லிமிடெட் மற்றும் பாங்க் ஆஃப் இந்தியா ஆக்சா டிரஸ்டீ சர்வீசஸ் பிரைவேட் லிமிடெட்டை பாங்க் ஆஃப் இந்தியா வாங்குவதற்கு இந்திய போட்டியியல் ஆணையம்  ஒப்புதல் அளித்துள்ளது.
போட்டியியல் சட்டம், 2002-இன் 31-ஆம் பிரிவின்படி மேற்கண்ட ஒப்புதல் அளிக்கப்பட்டுள்ளது. இது தொடர்பான விரிவான ஆணையை சிசிஐ வெளியிட உள்ளது.
வாரியன் மெடிக்கல் சிஸ்டம்ஸ், இன்க்-ஐ சீமென்ஸ் ஹெல்தினெர்ஸ் ஹோல்டிங்கை ஜிஎம்பி வாங்குவதற்கு இந்திய போட்டியியல் ஆணையம்  ஒப்புதல் அளித்துள்ளது.
போட்டியியல் சட்டம், 2002-இன் 31-ஆம் பிரிவின் படி மேற்கண்ட ஒப்புதல் அளிக்கப்பட்டுள்ளது. இது தொடர்பான விரிவான ஆணையை சிசிஐ வெளியிட உள்ளது.
ஈகாம் எக்ஸ்பிரஸ் பிரைவேட் லிமிடெட்டை சிடிசி குரூப் பி எல் சி வாங்குவதற்கு இந்திய போட்டியியல் ஆணையம்  ஒப்புதல் அளித்துள்ளது. இது தொடர்பான விரிவான ஆணையை சிசிஐ வெளியிட உள்ளது.
-----
(Visitor Counter : 72
பாதுகாப்பு அமைச்சகம்
கடற்படைக்கான ‘சந்தாயக்’ சர்வே கப்பல் ஹூக்ளி நதியில் இறக்கப்பட்டது
இந்திய கடற்படை பயன்பாட்டுக்காக தயாரிக்கப்பட்ட ‘சந்தாயக்’ என்ற புதிய சர்வே கப்பல், ஹூக்ளி நதி நீரில் இன்று இறக்கப்பட்டது.
இந்திய கடற்படை பயன்பாட்டுக்காக நான்கு மிகப் பெரிய சர்வே கப்பல்களை கட்டுவதற்கான ஒப்பந்தம் பாதுகாப்புத்துறை அமைச்சகம் மற்றும் கொல்கத்தாவில் உள்ள கார்டன் ரீச் ஷிப் பில்டர்ஸ் & இன்ஜினியர்ஸ் ரூ.2,435 கோடி மதிப்பில் கடந்த 2018ம் ஆண்டு கையெழுத்தானது. இதில் முதல் கப்பலை கொல்கத்தாவில் உள்ள ஜிஆர்எஸ்இ கப்பல் கட்டும் தளத்தில் உருவாக்கப்பட்டது.
இந்த கப்பல் இன்று முதல் முறையாக ஹூக்ளி நதி நீரில் இன்று இறக்கப்பட்டது. இந்த நிகழ்ச்சியில் பாதுகாப்புத்துறை இணையமைச்சர் திரு அஜய் பட் கலந்து கொண்டார். அவரது மனைவி திருமதி புஷ்பா பட் இந்த கப்பலை தொடங்கி வைத்தார்.
இந்த கப்பலுக்கு கடற்படையில் ஏற்கனவே உள்ள சந்தாயக் ரக சர்வே கப்பலின் பெயர் வைக்கப்பட்டது. மற்ற 3 புதிய கப்பல்களின் கட்டுமானம் காட்டுப்பள்ளியில் உள்ள எல் அண்ட் டி நிறுவனத்தின் கப்பல் கட்டும் தளத்தில் கட்ட திட்டமிடப்பட்டுள்ளது. இந்த கப்பல்கள் கடற்படையில் ஏற்கனவே உள்ள சந்தாயக் ரக சர்வே கப்பல்களுக்கு மாற்றாக சேர்க்கப்படும்.
இந்த சர்வே கப்பல்கள் கடல் பகுதியில் கப்பல்கள் செல்லும் வழித்தடங்களில் ஆழங்களை அளவிடும் பணியில் ஈடுபடுவை என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1778276
பிரதமர் அலுவலகம்
யோகாவையும், இந்தியப் பாரம்பரிய மருத்துவத்தையும், உலகம் புரிந்துகொள்ளும் மொழியில் பிரபலப்படுத்துவது அவசியம் : பிரதமர்
யோகக்கலையை பலவழிகளில் ஆய்வு செய்து, பிரபலப்படுத்துவது அவசியமானது என பிரதமர் திரு. நரேந்திர மோடி வலியுறுத்தியுள்ளார்.
குடிமக்களில் ஒருவரது டுவிட்டருக்கு பதிலளித்து, பிரதமர் வெளியிட்டுள்ள டுவிட்டர் பதிவில் கூறியிருப்பதாவது:
“சிறப்பாகக் கூறினீர்கள். உலக மக்களுக்குப் புரியும் மொழியில், யோகக்கலையையும், இந்தியப் பாரம்பரிய மருத்துவத்தையும் பிரபலப்படுத்த வேண்டும் என மிகச் சரியாகக் கூறினீர்கள். மக்கள் மத்தியிலும் இப்படியொரு சிறப்பான விழிப்புணர்வு இருப்பதை நினைத்து நான் மிகவும் மகிழ்ச்சி கொள்கிறேன்.”
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 186.38 கோடியைக் கடந்தது; இந்தியாவில் தற்போது சிகிச்சை பெறுவோரின் எண்ணிக்கை 11,366 ஆக உள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 186.38 கோடிக்கும் அதிகமான  டோஸ்கள் செலுத்தப்பட்டுள்ளன. 2,26,92,477 அமர்வுகள் மூலம் இந்த சாதனை படைக்கப்பட்டுள்ளது
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.40 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது. இதுவரை 1,10,212 பேர் முன்னெச்சரிக்கை தவணை தடுப்பூசியை செலுத்திக் கொண்டனர்.
இந்தியாவில் தற்போது சிகிச்சை பெறுவோரின் எண்ணிக்கை  ஆக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 796 பேர் குணமடைந்துள்ளனர். மொத்தம் குணமடைந்தோர் எண்ணிக்கை பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,07,834
இந்தியாவில் கடந்த 24 மணி நேரத்தில் 975 புதிய நோயாளிகள் பதிவு செய்யப்பட்டுள்ளனர்
கடந்த 24 மணி நேரத்தில் 3,00,918 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.14 கோடி .
வாராந்திரத் தொற்று 0.26 சதவீதமாக உள்ளது. தினசரித் தொற்று விகிதம் 0.32 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817206
சுற்றுச்சூழல் மற்றும் வனத்துறை அமைச்சகம்
உயிருடன் உள்ள அயல்நாட்டு உயிரினங்களை இந்தியாவிற்குள் இறக்குமதி செய்வதற்கும் வைத்திருப்பதற்குமான நடைமுறைகளை சீரமைக்கும் ஆலோசனைகளை அரசு வெளியிட்டுள்ளது
தாயகம் சாராத உயிரின வகைகள் என்பவை, தங்களது இயல்பான உள்ளூர்ச் சூழலில் இருந்து புதிய சூழலுக்கு கொண்டுவரப்பட்ட தாவரம் அல்லது விலங்கினம் ஆகும். அருகி வரும் உயிரினம் சார்ந்த சர்வதேச வர்த்தகம் குறித்த ஒப்பந்தப்  பட்டியலில் இடம் பெற்றுள்ள அயல்நாட்டு உயிரின வகைகளை நாட்டின் குடிமக்கள் பலர் தங்கள் வசம் வைத்துள்ளனர். ஆனால், இத்தகைய உயிரினங்கள் குறித்த ஒருங்கிணைந்த தகவல் அமைப்பு ஏதும் மாநில / மத்திய அரசுகளிடம் இல்லை. எனவே, இத்தகைய உயிரின வகைகளை வைத்திருப்போரிடமிருந்து அவர்களாகவே முன்வந்து அளிக்கும் அடிப்படையில் அவை குறித்த தகவல்களைச் சேகரிக்க மத்திய சுற்றுச்சூழல், வனம் மற்றும் பருவநிலை மாற்ற அமைச்சகம் முடிவு செய்துள்ளது.
மக்கள் வைத்திருக்கும் இத்தகைய விலங்குகள், புதிய வம்சாவளி உயிரினம், இறக்குமதி செய்யப்பட்ட அல்லது பரிமாறிக் கொள்ளப்பட்ட இத்தகைய உரினங்கள் குறித்து இந்தப்பதிவுகள் மேற்கொள்ளப்படும். இதனால் இந்த உயிரினங்கள் சிறப்பாகப் பராமரிக்கப்பட ஏதுவாகும். மேலும் இவற்றை வைத்திருப்போருக்கு சரியான கால்நடைப் பராமரிப்பு, அவற்றுக்கான வாழ்விட வசதி மற்றும் அவற்றின் நல்வாழ்வு சார்ந்த அம்சங்கள் குறித்து வழிகாட்டவும் இந்த நடவடிக்கை உதவும். தாயகம் சாராத உயிரின வகைகளின் தரவுத் தொகுப்பு, விலங்கினம் மூலம் பரவும் நோய்களைக் கட்டுப்படுத்தவும் நிர்வகிக்கவும் உதவுவதுடன், விலங்குகள் மற்றும் மனிதர்களின் பாதுகாப்பை உறுதி செய்வதற்கான நெறிமுறைகள் கிடைக்கவும் வழிவகுக்கும்.
இந்த ஆலோசனை நெறிமுறை அறிவிக்கப்பட்ட ஆறு மாத காலத்திற்குள் இத்தகைய அயல்நாட்டு உயிரின வகைகள் குறித்த பிராமண அறிக்கையைத் தாக்கல் செய்திருந்தால் அதன் உரிமையாளர் மேற்கொண்டு எவ்வித ஆவணமும் அளிக்க அவசியமில்லை . ஆறுமாத காலத்திற்குப் பின் அறிக்கை செய்யும் போது அத்தகையோர் அமலில் உள்ள சட்டங்கள், வரன்முறைகள் அடிப்படையில் ஆவண அறிக்கை செய்ய வேண்டும்.
இத்தகைய அயல்நாட்டு உயிரின வகைகளை வைத்திருப்போர்,  என்ற வலைத்தளத்தைப் பார்த்து, உரிய படிவங்களைப் பூர்த்தி செய்து இருப்புப் பதிவு நடைமுறையை முழுமை அடையச் செய்ய வேண்டும்.)
(Visitor Counter : 261
பிரதமர் அலுவலகம்
ஆஸ்திரேலிய பிரதமருடன் பிரதமர் திரு. மோடி சந்திப்பு
- பாங்காக்கில் நடந்த ஆசியான் மற்றும் கிழக்கு ஆசிய உச்சி மாநாடு 2019 -ன் போது 2019 நவம்பர் 4 ஆம் தேதி ஆஸ்திரேலிய பிரதமர் மாண்பு மிகு திரு. ஸ்காட் மோசனை பிரதமர் திரு. நரேந்திர மோடி சந்தித்துப் பேசினார்.
- இருதரப்பு உறவுகளில் ஏற்பட்டுள்ள முன்னேற்றம் குறித்து இரு தலைவர்களும் ஆய்வு செய்தனர். உயர்நிலையில் அடிக்கடி நடைபெறும் சந்திப்புகள் மற்றும் பரிமாற்றங்கள் காரணமாக உறவுகளில் ஆக்கபூர்வ உத்வேகம் ஏற்பட்டிருப்பதாக இருவரும் அறிந்தனர். இந்திய - ஆஸ்திரேலிய இருதரப்பு உறவுகளை மேலும் பலப்படுத்துவதற்கான விருப்பத்தை இருவரும் உறுதிப்படுத்தினர்.
- அமைதி, பாதுகாப்பு, ஸ்திரத்தன்மை மற்றும் வளமையை மேம்படுத்துவதற்கு இந்திய - பசிபிக் பிராந்தியத்தில் சுதந்திரமான, திறந்தநிலையிலான, வெளிப்படைத் தன்மையான பங்கேற்பு நிலையிலான செயல்பாடுகளை மேம்படுத்துவதில் இரு தலைவர்களும் உறுதி தெரிவித்தனர். இரு நாடுகளின் பாதுகாப்பு மற்றும் பொருளாதார விஷயங்கள் ஒரே திசையை நோக்கியதாக இருப்பதை இரு தலைவர்களும் கவனத்தில் கொண்டனர். இதனால் இரு தரப்பில், பிராந்திய அளவில் மற்றும் பலதரப்பு நிலையில் வாய்ப்புகளை அதிகரிப்பதாக இவை அமைந்திருப்பதை அவர்கள் அறிந்தனர்.
- பாதுகாப்பு விஷயங்களில் ஈடுபாடு மேம்பட்டிருப்பதைக் கவனத்தில் கொண்ட அவர்கள், கடல்வள துறையில் ஒத்துழைப்பை மேம்படுத்த ஒப்புக்கொண்டனர். தீவிரவாதம் மற்றும் பயங்கரவாத அச்சுறுத்தலின் ஆபத்து குறித்து இருவரும் விவாதித்தனர். இந்தப் பிரச்சினைக்கு முடிவு கட்ட நெருக்கமாக இணைந்து பணியாற்ற அவர்கள் ஒப்புக்கொண்டனர்.
- ஜனவரி 2020-ல் இந்தியாவுக்கு வரும்படி ஆஸ்திரேலிய பிரதமருக்கு விடுத்த அழைப்பை பிரதமர் திரு மோடி மீண்டும் வலியுறுத்தினார். ரெய்சினியா பேச்சுவார்த்தை நிகழ்வில் தாம் உரையாற்றும் நேரத்தில் கலந்து கொள்ள வேண்டும் என்ற அழைப்பையும் வலியுறுத்தினார். அந்தப் பயணத்தில் வெற்றிகரமான பயன்கள் கிடைக்கும் வகையில், முழுமையான ஆயத்தங்கள் செய்வதன் அவசியத்தை இரு தலைவர்களும் கோடிட்டுக் காட்டினர்.
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத் துறையினரால் ரூ.34.76 லட்சம் மதிப்புள்ள வெளிநாட்டுப் பணம் பறிமுதல்
சென்னை விமான நிலைய சுங்கத் துறையினருக்குக் கிடைத்த ரகசியத் தகவலின்பேரில், சென்னையிலிருந்து இண்டிகோ ஏர்லைன்ஸ் விமானம் மூலம் கொழும்பு செல்ல இருந்த, திருச்சியைச் சேர்ந்த லட்சுமி கந்தசாமி, கனகவள்ளி சுப்பிரமணி மற்றும் திண்டுக்கல்லைச் சேர்ந்த மாரியம்மாள் சுடலைமுத்து ஆகிய மூன்று பெண் பயணிகளை விமான நிலைய சுங்கத் துறையினர் வழிமறித்து சோதனையிட்டனர். இதில், மூன்று பயணிகளும் தங்களது உடலில் தலா100 டாலர் மதிப்புள்ள வெளிநாட்டுப் பணம் மறைத்து வைத்திருந்தது கண்டறியப்பட்டு பறிமுதல் செய்யப்பட்டது. இந்திய ரூபாய் மதிப்பில் இது ரூ.34.76லட்சம் ஆகும்.
இது தொடர்பாக, மேல்விசாரணை நடத்தப்பட்டு வருவதாக, சென்னை சர்வதேச விமான நிலைய முதன்மை சுங்கத்துறை ஆணையர் திரு.கே.ஆர்.உதய் பாஸ்கர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
•••••••••••••
(Visitor Counter : 113
மத்திய அமைச்சரவை
பட்டயக் கணக்காளர்கள் குறித்த இந்தியா-தான்சானியா இடையிலான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியாவின் பட்டயக் கணக்காளர் நிறுவனத்தில் மற்றும் தான்சானியாவின் கணக்காளர்கள் மற்றும் தணிக்கையாளர்களின் தேசிய வாரியம் ஆகியவற்றுக்கு இடையே செய்துகொள்ளப்பட்ட புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது. உறுப்பினர் மேலாண்மை, தொழில்முறை மரபுகள், ஆராய்ச்சி நுட்பம், தொழில்முறை மேம்பாடு, பயிற்சி, தரமான தணிக்கை உள்ளிட்ட பிரிவுகளில் பரஸ்பர ஒத்துழைப்பு கட்டமைப்பை ஏற்படுத்த இந்த புரிந்துணர்வு ஒப்பந்தம் கையெழுத்திடப்பட்டது.
விளைவு
பட்டயக் கணக்காளர் நிறுவன உறுப்பினர்கள், மாணவர்கள், அவர்களது அமைப்புகள் ஆகியவற்றின் நலனைக் கருத்தில் கொண்டு, பரஸ்பரம் பயனளிக்கக்கூடிய உறவை மேம்படுத்த இந்த புரிந்துணர்வு ஒப்பந்தம் உதவும். இந்திய பட்டயக் கணக்காளர்கள் நிறுவனத்தின் உறுப்பினர்கள் தங்களது தொழில் ரீதியிலான திறனை விரிவாக்க இந்த ஒப்பந்தம் வாய்ப்புகளை வழங்கும். இந்தியா மற்றும் தான்சானியா நாடுகளின் பட்டயக் கணக்காளர்கள் இடையே வலுவான பணி உறவுகளை வளர்க்கவும் இது வகைசெய்யும்.
பின்புலம்
ஆப்பிரிக்காவில் பட்டயக் கணக்கு மற்றும் தணிக்கைத் தொழிலை மேம்படுத்திக்கொள்ள மிகப்பெரிய வாய்ப்பு உள்ளது. பட்டயக் கணக்குத் துறையை சேர்ந்த இருநாட்டு நிறுவனங்களும், அவற்றின் உறுப்பினர்களுக்கு மறைமுக வேலைவாய்ப்பை உறுதி செய்ய உதவும். தற்போது ஆப்பிரிக்க சந்தையில் பணியாற்றும் இந்திய பட்டயக் கணக்காளர்கள், தான்சானியா சந்தையை நோக்கிச் செல்ல தங்களது ஆக்கப்பூர்வமான வேலைத் திறனை உருவாக்குவதற்கு இது வழிவகுக்கும்.
இந்தியாவில் பட்டயக் கணக்குத் தொழிலை முறைப்படுத்த 1949ஆம் ஆண்டில் பட்டயக் கணக்காளர்கள் சட்டத்தின் அடிப்படையில் நாடாளுமன்றத்தால் உருவாக்கப்பட்ட அமைப்பு, இந்திய பட்டயக் கணக்காளார் நிறுவனமாகும். தான்சானியா அரசின் நிதி அமைச்சகத்தின்கீழ் இயங்கும் தேசிய கணக்காளர்கள் மற்றும் தணிக்கையாளர்கள் வாரியம், தான்சானியா நாடாளுமன்றம் இயற்றிய 1972ஆம் ஆண்டின் தணிக்கையாளர்கள் மற்றும் கணக்காளர்கள்  சட்டம் எண் 33-ன்படி, உருவாக்கப்பட்டதாகும்.
================
(Visitor Counter : 112
புதிய மற்றும் புதுப்பிக்கத்தக்க எரிசக்தி அமைச்சகம்
நாட்டின் மிகப் பெரிய சூரிய மின்சக்தி பூங்கா: கட்ச் பகுதியில் ராண் என்ற இடத்தில் என்டிபிசி அமைக்கிறது
நாட்டின் மிகப் பெரிய சூரிய மின்சக்தி பூங்காவை குஜராத்தின் கட்ச் பகுதியில் ராண் என்ற இடத்தில் என்டிபிசி அமைக்கவுள்ளது.
தேசிய அனல் மின் நிறுவனத்தின் 100 சதவீத துணை நிறுவனம், என்டிபிசி புதுப்பிக்கத்தக்க எரிசக்தி நிறுவனம் இந்நிறுவனம், குஜராத்தின் கட்ச் பகுதியில் உள்ள ராண் என்ற இடத்தில் 4750 மெகாவாட் திறனுள்ள புதுப்பிக்கத்தக்க எரிசக்தி பூங்கா அமைக்க, புதிய மற்றும் புதுப்பிக்கத்தக்க எரிசக்தி அமைச்சகத்திடம் நேற்று அனுமதி பெற்றது. இது நாட்டின் மிகப் பெரிய சூரியமின்சக்தி பூங்காவாக இருக்கும். பசுமை ஹைட்ரஜனை உற்பத்தி செய்யவும் என்டிபிசி ஆர்இஎல் திட்டமிட்டுள்ளது.
பசுமை எரிசக்தி துறை வளர்ச்சியின் ஒரு பகுதியாக, என்டிபிசி நிறுவனம், 2032ம் ஆண்டுக்குள் 60 ஜிகா வாட் புதுப்பிக்கத்தக்க எரிசக்தி திறனை உருவாக்க திட்டமிட்டுள்ளது. என்டிபிசி நிறுவனம் தற்போது, 70 மின் திட்டங்கள் மூலம் 66 ஜிகா வாட் திறன் அளவுக்கு மின் திட்டங்களை நிறுவியுள்ளது. கூடுதலாக 18 ஜிகா வாட் திறனுள்ள மின் திட்டங்கள் அமைக்கப்பட்டு வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735085
சுகாதாரம் மற்றும் குடும்ப நலத்துறை அமைச்சகம்
தனியார் மருத்துவக் கல்லூரிகளின் 150 பிரதிநிதிகளுடன் டாக்டர் மன்சுக் மாண்டவியா கலந்துரையாடினார்; டாக்டர் பாரதி பிரவீன் பவார் முன்னிலை வகித்தார்
புதுதில்லியில் உள்ள விஞ்ஞான் பவனில் மத்திய சுகாதாரம் மற்றும் குடும்பநலத்துறை இணை அமைச்சர் டாக்டர் பாரதி பிரவீன் பவார் முன்னிலையில், தனியார் மருத்துவக் கல்லூரிகளின் 150 பிரதிநிதிகளுடன் டாக்டர் மன்சுக் மாண்டவியா இன்று  கலந்துரையாடினார்.
இந்த நிகழ்ச்சியில் பேசிய டாக்டர் மாண்டவியா, மருத்துவக் கல்லூரிகள், தீவிரப் பங்கேற்பாளர்களாக இருக்கும் போது மட்டுமே மருத்துவக் கல்வி சீர்திருத்தத்திற்கான அரசின் விருப்பமும், தொலைநோக்குப் பார்வையும் நிறைவடையும் என்றார். இந்தச் சூழ்நிலையை உருவாக்க கலந்துரையாடலும், விவாதமும் மிக முக்கியமானது என்று கூறிய அவர், மருத்துவக் கல்வியில் மிகச் சிறந்த தரத்திற்கான இலக்கினை தேசிய மருத்துவக் கவுன்சிலும், மருத்துவக் கல்லூரிகளும் உகந்த சூழலை உருவாக்க வேண்டியதன் அவசியம் பற்றியும் குறிப்பிட்டார்.
சிறந்த மருத்துவக் கல்லூரிகள் மற்றும் மருத்துவக் கல்வியை உத்தரவாதப்படுத்த அரசு உறுதி பூண்டுள்ளது என்று தெரிவித்த அமைச்சர், 2014-ஆம் ஆண்டு 387-ஆக இருந்த மருத்துவக் கல்லூரிகளின் எண்ணிக்கையை அரசு தற்போது 648-ஆக அதிகரித்திருப்பதை சுட்டிக்காட்டினார்.
இந்த நிகழ்ச்சியில் பேசிய மத்திய இணை அமைச்சர் டாக்டர் பாரதி பிரவீன் பவார், மருத்துவக் கல்வியில் முன்னுதாரண மாற்றத்தைக் கொண்டு வருவதில் தனியார் மருத்துவக் கல்லூரிகளுக்கு முக்கிய பங்கு இருப்பதாகக் குறிப்பிட்டார். இந்தியாவின் மருத்துவக் கல்வித் துறைக்கான அங்கீகாரத்தை வெளிநாட்டில் உள்ள இந்திய மருத்துவர்கள் வலுப்படுத்தியிருப்பதாகவும் அவர் கூறினார்.
இளநிலை பட்டப்படிப்பு நிலையில், மருத்துவக் கல்வி சீர்த்திருத்தத்திற்காக தேசிய மருத்துவக் கவுன்சில் மேற்கொண்டிருக்கும் பல்வேறு முன் முயற்சிகள் இந்த சந்திப்பின் போது எடுத்துரைக்கப்பட்டன. “ஒரு மாவட்டம், ஒரு மருத்துவக் கல்லூரி” என்ற பிரதமரின் தொலைநோக்குப் பார்வையைப் பின்பற்றி கல்லூரிகள் சமஅளவில், பகிர்ந்தளிக்கப்படுவது, யோகா அறிமுகம், குடும்பத் தத்தெடுப்புத் திட்டத்தின் மூலம் கிராமங்களைச் சென்றடைவது, இரு மொழிகளில் மருத்துவக் கல்வி உள்ளிட்ட அரசின் நடவடிக்கைகள் பற்றியும் எடுத்துரைக்கப்பட்டது.
ஆராய்ச்சி மற்றும் புதிய கண்டுபிடிப்பில் தனியார் துறையுடன் கல்வி நிறுவனங்களும் ஆராய்ச்சியாளர்களும் ஒத்துழைப்பதை அமைச்சர் டாக்டர் மாண்டவியா ஊக்கப்படுத்தினார். இந்தியாவின் சுகாதாரத்துறையை மேம்படுத்துவதற்கான ஆலோசனைகளையும் அவர் வரவேற்றார்.
சுமார் 2 மணி நேரம் நீடித்த இந்த விவாதத்தின் போது, முதுநிலைப் படிப்புக்கான நீட் தேர்வு, நெக்ஸ்ட், மாணவர் சேர்க்கை, பேராசிரியர்களின் ஓய்வு வயது, கிராமப்புற பணி நியமனத்திற்கான பத்திரம், சமூக மருத்துவத்தில் பயிற்சி போன்ற விஷயங்களில் உள்ள பிரச்னைகளை எழுப்பிய தனியார் மருத்துவக் கல்லூரிகளின் பிரதிநிதிகள் சில ஆலோசனைகளையும் தெரிவித்தனர்.
இளைஞர் நலன் மற்றும் விளையாட்டு அமைச்சகம்
கொவிட் பணிகளில் 6.47 கோடிப் பேருக்கு உதவி : நேரு யுவகேந்திரா, என்.எஸ்.எஸ் தன்னார்வலர்களின் சாதனை
கொவிட் தொடர்பான பணிகளில் 6.47 பேருக்கு உதவிக்கரம் நீட்டி நேரு யுவகேந்திரா, நாட்டு நலப் பணித்திட்ட தன்னார்வலர்கள் சாதனை படைத்துள்ளனர்.
கடந்த 2020-ஆம் ஆண்டு இளைஞர் விவகாரங்கள் துறை மேற்கொண்ட முக்கியப் பணிகள்:
• மக்கள் இயக்கம்: கொவிட்- 19-க்கு எதிரான போராட்டத்தில் சரியான நடத்தை முறையைப் பின்பற்றுவது குறித்த விழிப்புணர்வு பிரச்சாரம் மேற்கொள்ளப்பட்டது.
• கொவிட் காலத்தில் முதியோருக்கும், மாற்றுத் திறனாளிகளுக்கும் உதவிகள் வழங்கப்பட்டன.
• 2.19 கோடி பேரை ஆரோக்கிய சேது செயலியை தரவிறக்கம் செய்யுமாறு தன்னார்வலர்கள் ஊக்குவித்தனர்.
• கொவிட்வாரியர்ஸ்.கவ்.இன்  என்ற தளத்தில் 61.35 இலட்சம் தன்னார்வலர்கள் பதிவு செய்தனர்.
• வீட்டிலிருந்து முகக் கவசங்களைத் தயாரிப்பது குறித்து 1.46 கோடி மக்களுக்கு பயிற்சி வழங்கப்பட்டது.
• கொவிட்-19-லிருந்து 22.78 இலட்சம் முதியோரைப் பாதுகாக்கும் வகையில் அவர்களுக்கு உதவிகள் வழங்கப்பட்டன.
• இந்த காலகட்டத்தில் 7.39 இலட்சம் மாற்றுத்திறனாளிகளுக்குத் தேவையான உதவிகள் அளிக்கப்பட்டன.
• கொவிட்-19 பெருந்தொற்றின்போது 19 இலட்சம் தன்னார்வலர்கள் சேர்க்கப்பட்டனர்.
• ஒருங்கிணைந்த அரசு இணையதளப் பயிற்சி/ சுகாதாரம் மற்றும் குடும்ப நல அமைச்சகம்/உலக சுகாதார நிறுவனம்/ தேசிய கூட்டுறவு வளர்ச்சிக் கழகம் குறித்த பயிற்சிகள் 62 இலட்சத்திற்கும் மேற்பட்ட தன்னார்வலர்களுக்கு வழங்கப்பட்டன.
• ஊட்டச்சத்துத் திட்டத்தின் கீழ் நேரு யுவகேந்திராக்கள் ஒரு இலட்சத்திற்கும் அதிகமான ஊட்டச்சத்து சார்ந்த நடவடிக்கைகளை மேற்கொண்டன.
• நாட்டு நலப்பணித் திட்டம், தேசிய மாணவர் படை, நேரு யுவகேந்திரா தன்னார்வலர்கள் மற்றும் உன்னத இந்தியா திட்டம் மூலம் தேசிய வலைத்தள கருத்தரங்கம் வாயிலாக தேசிய கல்விக் கொள்கை குறித்த விழிப்புணர்வு நிகழ்ச்சி நடத்தப்பட்டது.
• தேசிய கல்வி கொள்கை 2020-இன் முக்கிய அம்சங்கள் குறித்து மொத்தம் 3.90 கோடி மக்களிடையே விழிப்புணர்வு ஏற்படுத்தப்பட்டது.
• ராஷ்ட்ரீய ஸ்வச்தா கேந்திரா துவங்கப்பட்டதுடன் காண்டகி முக்த் பாரத் என்ற முயற்சியும் மேற்கொள்ளப்பட்டது.
• ஒரே பாரதம் உன்னத பாரதம் திட்டம் 2020-2021, காணொலி வாயிலாக  நடைபெற்றது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1687013
திறன் மேம்பாடு மற்றும் தொழில் முனைவோர் அமைச்சகம்
3ம் கட்ட பிரதமரின் திறன் இந்தியா திட்டம் நாளை தொடக்கம்
மூன்றாம் கட்ட பிரதமரின் திறன் இந்தியா திட்டம், நாடு முழுவதும் 600 மாவட்டங்களில் நாளை தொடங்கப்படும். மத்திய திறன் மேம்பாடு மற்றும் தொழில் முனைவு அமைச்சகத்தின் தலைமையில் இந்த 3வது கட்டம், புதிய மற்றும் கொவிட் தொடர்பான தொழில் திறன்களில் கவனம் செலுத்தும்.
மூன்றாம் கட்ட திறன் இந்தியா திட்டத்தின் கீழ், 2020-2021ம் ஆண்டில் எட்டு லட்சம் பேருக்கு, ரூ.948.90 கோடி செலவில் பயிற்சி அளிக்கத் திட்டமிடப்பட்டுள்ளது. 729 பிரதமரின் திறன் மையங்கள், பட்டியலில் உள்ள இதர பயிற்சி மையங்கள் மற்றும் திறன் இந்தியா திட்டத்தின் கீழ் உள்ள 200க்கும் மேற்பட்ட ஐடிஐக்கள் ஆகியவை திறமையான தொழிலாளர்களை உருவாக்க பயிற்சியை அளிக்கவுள்ளன. முதல் மற்றும் இரண்டாவது பிரதமரின் திறன் இந்தியா திட்டங்கள் மூலம் கற்ற அனுபவங்கள் அடிப்படையில், திறன் மேம்பாட்டு அமைச்சகம், மூன்றாவது பயிற்சித் திட்டத்தை புதிதாக மேம்படுத்தியுள்ளது. இது தற்போதைய கொள்கைகளுக்கு பொருந்தும் வகையிலும், கொவிட்-19 தொற்றால் பாதிக்கப்பட்ட திறன் சூழலுக்கு ஊக்கம் அளிக்கும் வகையிலும் உள்ளது.
‘‘திறன் இந்தியா திட்டத்தை’’ மாண்பு மிகு பிரதமர் திரு நரேந்திர மோடி 2015ம் ஆண்டு ஜூலை 15ம் தேதி தொடங்கி வைத்தார். இந்தியாவை உலகின் திறன் தலைநகராக ஆக்கும் தொலைநோக்கை எட்டுவதற்காகத் தொடங்கப்பட்ட பிரதமரின் திறன் இந்தியா திட்டம் அதி வேகத்தை அடைந்துள்ளது.
மூன்றாவது திறன் இந்தியா திட்டத்தை மத்திய திறன் மேம்பாட்டு மற்றும் தொழில் முனைவு அமைச்சர் டாக்டர் மகேந்திர நாத் பாண்டே, இணையமைச்சர் ராஜ் குமார் சிங் முன்னிலையில் நாளை தொடங்கி வைக்கவுள்ளார். இந்நிகழ்ச்சியில் மாநில திறன் மேம்பாட்டுத்துறை அமைச்சர்கள் மற்றும் எம்.பி.க்கள் உரையாற்றவுள்ளனர்.
இந்நிகழ்ச்சியை கீழ்கண்ட சமூக இணையதளங்களில், நாளை மாலை 12.30 மணி முதல் பார்க்கலாம்.
PMKVY Facebook: www.facebook.com/PMKVYOfficial
Skill India Facebook: www.facebook.com/SkillIndiaOfficial
Skill India Twitter: www.twitter.com/@MSDESkillindia
Skill India YouTube: https://www.youtube.com/channel/UCzNfVNX5yLEUhIRNZJKniHg
-----

(
குடிநீர் மற்றும் சுகாதார அமைச்சகம்
தூய்மை இந்தியா திட்டத்தின் கீழ் புனிதஸ் தலங்கள் மேம்பாட்டு திட்டப் பட்டியலில் புதிதாக சேர்க்கப்பட்ட 10 பராம்பரிய சின்னங்களில் சுகாதாரப் பணிகள் தொடக்கம்
மத்திய அரசின் குடிநீர் மற்றும் சுகாதாரத் துறை அமைச்சகத்தின் தூய்மை இந்தியா திட்டத்தின் கீழான புனிதஸ் தலங்கள் மேம்பாட்டு திட்டப் பணிகளுக்கான ஆய்வுக் கூட்டம் நவம்பர் 21-ம் தேதி புதுடெல்லியில் நடைபெற்றது.
இந்த ஆலோசனைக் கூட்டத்தில் மேம்பாட்டுத் திட்டங்களுக்காக அறிவிக்கப்பட்டுள்ள 20 புனிதஸ் தலங்களின் பிரதிநிதிகள், மத்திய, மாநில அரசு அதிகாரிகள், உலக வங்கி அதிகாரிகள் ஆகியோர் கலந்து கொண்டனர்.
புனிதஸ் தலங்களும் அதைச் சுற்றியுள்ள பகுதிகளும் மிகவும் தூய்மையான முறையில் இருக்க வேண்டும் என்ற பிரதமரின் நோக்கத்தை நிறைவேற்றும் வகையிலும், சுற்றுலா பயணிகள் பயன் அடைவதோடு தூய்மை குறித்ததான விழிப்புணர்வை அனைவருக்கும் அவர்கள் உண்டாக்கும் வகையிலும் மேலும் 10 புனிதஸ் தலங்கள் மேம்பாட்டுத் திட்டப் பணிகளின் பட்டியலில் சேர்க்கப்பட்டுள்ளது.
2-வது பட்டியலில் சேர்க்கப்பட்டுள்ள புனிதஸ் தலங்கள் விவரம்
1-கங்கோத்ரி, 2-யமுனோத்ரி, 3-மகாலேஸ்வர் கோயில், 4- சார்மினார், 5-சர்ச் அண்ட் கான்வென்ட் ஆப் செயின்ட் பிரான்சிஸ் ஆப் ஆஸ்ஸிஸ்ஸி, 5- காலடி, 7-கோமதேஸ்வர், 8-பைஜ்நாத் தம், 9- கயா தீர்lத்தம், 10- சோம்நாத் ஆலயம்.
இந்த 10 இடங்களிலும் கடந்த ஓராண்டாக தூய்மை இந்தியா திட்டத்தின் கீழ் தூய்மைப்படுத்தப்பட்டுவரும் 10 புனிதஸ் தலங்களுடன் இணைந்து தூய்மைப் பணிகள் மேற்கொள்ளப்படும்.
முதலாவது பட்டியலில் அறிவிக்கப்பட்டுள்ள இடங்கள்
- அஜ்மீர் ஷெரீப் தர்கா, 2-சத்ரபதி சிவாஜி ரயில்நிலையம்-மும்பை, 2- பொற்கோயில், 4-காமக்யா கோயில், 5- மைகர்னிகா கட், 6-மீனாட்சி கோயில், 7- மாதா வைஷ்ணவி தேவி ஆலயம், 8-ஜெகந்நாதர் ஆலய.ம், 9- தாஜ்மஹால், 10-திருப்பதி வெங்கடேசப் பெருமாள் கோயில்.
கலாச்சார, சுற்றுலா, நகர்ப்புற மேம்பாட்டுத் துறை ஆகிய 3 அமைச்சகங்களுடன் இணைந்து இந்தத் தூய்மைப் பணி மேற்கொள்ளப்படுகிறது. மேலும் மாநில அரசின் தொடர்புடைய துறைகள் பொதுத் துறை நிறுவனங்கள் மற்றும் தனியார் நிறுவனங்களின் பங்களிப்பும் இந்தப் பணியில் இடம் பெற்றுள்ளன.
இரண்டு திட்டங்களிலும் பங்காற்றும் பெரு நிறுவனங்கள் விவரம்
1-ஹிந்துஸ்தான் ஜிங் இந்தியா லிமிடெட், 2-எஸ்பிஐ அறக்கட்டளை, 3-ஹெச்பிசிஎல், 4- ஆயில் இந்தியா லிமிடெட், 5- நார்த்தன் கோல பீல்ட் லிமிடெட், 6-பிபிசிஎல், 7-நல்கோ, 8 ஐஓசிஎல், 9-கெயில், 10-ஓஎன்ஜிசி, 11-என்ஹெச்பிசி, 12 என்டிபிசி, 13-இந்திய விமான நிலைய ஆணையம், 14 பிஜிசிஐஎல், 15- ஐடியா செல்லுலார், 16-ஹிந்துஸ்தான் ஏரோநாக்டிக்ஸ்.
குடியரசுத் தலைவர் செயலகம்
இந்திய புள்ளியியல் சேவையில் பயிற்சி அலுவலர்கள் குடியரசுத்தலைவரை சந்தித்தனர்
இந்திய புள்ளியியல் சேவையின் பயிற்சி அலுவலர்கள் குடியரசுத்தலைவர் திருமதி திரௌபதி முர்முவை இன்று குடியரசுத்தலைவர் மாளிகையில் சந்தித்தனர்.
அவர்களிடையே உரையாற்றிய குடியரசுத்தலைவர், சரியான புள்ளியியல் தரவு இல்லாமல் கொள்கை வகுப்பு மற்றும் செயல்பாடு சிறப்பாக இருக்காது என்று கூறினார். தரவுகளும், தகவல்களும் எல்லையில்லாமல் குவிந்துகொண்டிருக்கும் தற்போதைய யுகத்தில், புள்ளியியலின் பங்கும் முக்கியத்துவமும் அபரிதமாக அதிகரித்து வருகிறது. ஒரு அளவுகோலில் இந்தியாவின் தரம் பற்றி குறிப்பிடவேண்டுமானால் அதற்கு புள்ளியியல் அவசியமாகும். அதிக இளைஞர்களைக் கொண்ட நாடு இந்தியா என்று கூறுவது ஒரு புள்ளியியலின் அடிப்படையில்தான்.
இந்தியா சமூக பொருளாதார மாற்றத்தின் புதிய கட்டத்தில் உள்ள நிலையில், டிஜிட்டல் தொழில்நுட்பங்கள், அரசு செயல்படுவதில் திறனையும், வெளிப்படைத்தன்மையையும் கொண்டுவருகின்றன. தரவுகள் குவிந்து வரும் இத்தகைய முன்முயற்சிகள், அரசுக்கு சிறப்பான முடிவுகளை செயல்திறனோடு எடுக்க உதவுகின்றன.
அதிகாரிகள் தங்களது கடமைகளை அர்ப்பணிப்பு உணர்வுடனும், உண்மையான முறையிலும், செய்ய வேண்டும் என்று வலியுறுத்திய குடியரசுத்தலைவர், அவர்களது பங்களிப்பு இந்தியாவை மிக முன்னேற்றமான பாதையில் கொண்டு செல்லும் என்று குறிப்பிட்டார். தகவல் மற்றும் தரவு பகுப்பாய்வுகள், கொள்கைகளை வகிப்பதிலும் அமல்படுத்துவதிலும் வகை செய்வதுடன் வளர்ச்சிப் பயணத்தில் முன்னேற்றத்தை முடிவு செய்கிறது என்று அவர் தெரிவித்தார்.